Anexa nr. 1 la proiectul de hotărâre nr. 09/03.02.2025
REGULAMENT
privind normele de gospodărire comunală pe teritoriul
comunei Carcaliu, jud. Tulcea
CAPITOLUL I

DISPOZITII GENERALE

Potrivit prevederilor OG nr. 21/2002 privind gospodărirea localităților urbane și rurale, aprobată prin Legea nr. 515/2002, cu modificările și completările ulterioare, buna gospodărire a localităților și respectarea normelor de igienă, constituie o obligație fundamentală a autorităților administrației publice locale, a instituțiilor publice, agenților economici și a altor persoane juridice, precum și a cetățenilor. Ordonanța Guvernului stabilește astfel obligațiile și răspunderile care revin autorităților administrației publice locale, instituțiilor publice, agenților economici și cetățenilor, pentru buna gospodărire a localităților, pentru instaurarea unui climat de ordine și curățenie.

Organizarea, derularea și participarea la activitățile edilitar-gospodărești constituie o obligație permanentă a consiliilor locale, a consiliilor județene și a primăriilor, a autorităților și instituțiilor publice, a agenților economici cu sau fără personalitate juridică, precum și a cetățenilor. Consiliile locale, precum și primarii răspund de organizarea, conducerea, îndrumarea, coordonarea si controlul întregii activități de gospodărie si înfrumusețare a localităților, de păstrarea ordinii și curățeniei în orașele și comunele țării.

Potrivit prevederilor OUG nr. 195/2005 privind protecția mediului, aprobată cu completări prin Legea nr. 265/2006, autorităților administrației publice locale, precum și persoanelor fizice și juridice le revin obligații referitoare la regimul deșeurilor, protecția apelor, protecția atmosferei și gestionarea zgomotului ambiental, protecția solului și subsolului și protecția așezărilor umane. În exercitarea atribuțiilor ce-i revin, Consiliul local aplică principiile descentralizării, autonomiei locale, legalității și consultării cetățenilor în soluționarea problemelor locale de interes deosebit.

Prezentul Regulament stabilește faptele ce constituie contravenții și cadrul juridic unitar pentru constatarea și sancționarea contravențiilor în conformitate cu prevederile:

1. OUG nr. 92/2021 privind regimul deșeurilor, cu modificările și completările ulterioare;

2. HG nr. 1074/2021 privind stabilirea sistemului de garanție-returnare pentru ambalaje primare nereutilizabile, republicată, cu modificările și completările ulterioare;

3. HG nr. 714/2022 din 26 mai 2022 privind aprobarea Criteriilor pentru autorizarea, construcția, înscrierea/înregistrarea, controlul, exploatarea și întreținerea sistemelor individuale adecvate de colectare și epurare a apelor uzate;

4. OG nr. 21/2002 privind gospodărirea localităților urbane și rurale, cu modificările și completările ulterioare;

5. Legea nr. 50/1991 privind autorizarea executării lucrărilor de construcții, republicată, cu modificările și completările ulterioare;

6. OUG nr. 195/2005 privind protecția mediului, cu modificările și completările ulterioare;

7. Legea nr. 61/1991 pentru sancționarea faptelor de încălcare a unor norme de conviețuire socială, a ordinii și liniștii publice, republicată, cu modificările și completările ulterioare;

8. Legea nr. 114/1996 Legea locuinței, republicată, cu modificările și completările ulterioare;

9. OG nr. 2/2001 privind regimul juridic al contravențiilor, cu modificările și completările ulterioare;

10. Legea nr. 92/2021 privind regimul deșeurilor, cu modificările și completările ulterioare;

11. Legea nr. 241/2006 Legea serviciului de alimentare cu apă și de canalizare, republicată, cu modificările și completările ulterioare;

Constituie contravenție fapta săvârșită cu vinovăție, stabilită și sancționată prin lege, ordonanță, prin hotărâre a Guvernului sau prin hotărâre a Consiliului local al comunei Carcaliu. Consiliul local al comunei Carcaliu stabilește și sancționează contravenții în următoarele domenii:

· salubritate;
· activitatea din piețe, curățenia și igienizarea acestora;
· întreținerea parcurilor și spatiilor verzi, a spațiilor și locurilor de joacă pentru copii;
· amenajarea și curățenia spațiilor din jurul locuinței, precum și terenurilor virane;
· întreținerea bazelor și obiectivelor sportive aflate în administrarea lor;
· întreținerea străzilor și trotuarelor, a școlilor și altor instituții de educație și cultură, întreținerea clădirilor, împrejmuirilor și a altor construcții;
· depozitarea și colectarea gunoaielor și a resturilor menajere.
Definiții:
DEȘEU = deșeu - orice substanță, preparat sau orice obiect din categoriile stabilite de legislația specifică privind regimul deșeurilor, pe care deținătorul îl aruncă, are intenția sau are obligația de a-l arunca;

DEȘEU RECICLABIL = deșeu care poate constitui materie primă într-un proces de producție pentru obținerea produsului inițial sau pentru alte scopuri;

DEȘEURI PERICULOASE = deșeurile încadrate generic, conform legislației specifice privind regimul deșeurilor, în aceste tipuri sau categorii de deșeuri și care au cel puțin un constituent sau o proprietate care face ca acestea să fie periculoase;

DEȘEURI SIMILARE = deșeurile care, din punctul de vedere al naturii și al compoziției, sunt comparabile cu deșeurile menajere, exclusiv deșeurile din producție, din agricultură și din activități forestiere;

DEȘEURI DIN CONSTRUCȚII = deșeuri provenite din activități de construcție și desființare;

DISCONFORTUL OLFACTIV = efectul generat de o activitate care poate avea impact asupra stării de sănătate a populației și a mediului, care se percepe subiectiv pe diferite scale de mirosuri sau se cuantifică obiectiv conform standardelor naționale, europene și internaționale în vigoare, exceptându-se din această categorie mirosurile care vin ca urmare a deținerii de animale sau rezultate din activități gospodărești, ori agricole de natură să nu pericliteze permanent și iremediabil starea de sănătate;

CAPITOLUL II
OBLIGAȚIILE ȘI RĂSPUNDERILE CONSILIILOR LOCALE ȘI ALE PRIMARILOR

Art. 1.1. În conformitate cu dispozițiile art. 8 din OG nr. 21/2002 Consiliul local și Primarul comunei Carcaliu au obligația să asigure:

1. măsurile necesare pentru protecția sănătății publice, cu sprijinul și sub supravegherea organelor de specialitate ale statului;

2. măsuri corespunzătoare pentru conservarea și protecția mediului;

3. prevenirea poluării accidentale a mediului sau a surselor și cursurilor de apă, prin depozitarea necontrolată a deșeurilor de către agenții economici sau de către cetățeni;

4. realizarea unor sisteme moderne de colectare, depozitare, transport și prelucrare a deșeurilor și gunoaielor; amenajarea unor locuri speciale de depozitare în fiecare localitate;

5. respectarea prevederilor legale și a documentațiilor de amenajarea teritoriului și urbanism aprobate, precum și a normelor privind executarea construcțiilor;

6. curățenia străzilor, piețelor și a celorlalte locuri publice, îndepărtarea zăpezii, a gheții de pe străzi și trotuare, colectarea și depozitarea reziduurilor menajere și stradale, sortarea și valorificarea resurselor materiale refolosibile;

7. repararea și întreținerea străzilor, a drumurilor comunale, podurilor, podețelor, curățarea și amenajarea șanțurilor, modernizarea drumurilor existente și realizarea unor drumuri comunale noi, acolo unde se impun aceste măsuri;

8. întreținerea în bună stare a construcțiilor existente, repararea și zugrăvirea periodică a acestora;

9. organizarea de acțiuni pentru salubrizarea și igienizarea localităților;

10. curățenia și salubrizarea digurilor și a malurilor, a cursurilor de apă, asanarea terenurilor insalubre și prevenirea poluării apelor;

11. repararea, întreținerea și modernizarea rețelei de distribuție a apei;

12. canalizarea și epurarea apelor uzate și pluviale;

13. buna organizare și funcționare a transportului în comun, păstrarea curățeniei și aspectului corespunzător al vehiculelor, întărirea ordinii și disciplinei;

14. respectarea strictă a normelor igienico-sanitare în piețele agroalimentare, în târguri și oboare;

15. amenajarea, potrivit planului urbanistic general, și întreținerea spațiilor verzi, a parcurilor, grădinilor publice, a terenurilor de sport și de joacă pentru copii, a celorlalte locuri publice de agrement;

16. păstrarea curățeniei și respectarea normelor igienico-sanitare în cinematografe, teatre, săli de sport, stadioane și în celelalte unități de cultură și sport aflate în proprietatea unității administrativ-teritoriale sau în administrarea consiliului local;

17. păstrarea, conservarea, repararea și restaurarea, în condițiile legii, a monumentelor de pe teritoriul comunei Carcaliu;

18. deratizarea, dezinsecția localităților componente și luarea măsurilor de protecția mediului necesare.

Art. 1.2. În atribuțiile ce îi revin Consiliului local și Primarului comunei Carcaliu, au obligația să:
1. aplice prevederile din planul de urbanism și amenajarea teritoriului cu respectarea principiilor privind protecția mediului;

2. urmărească respectarea și aplicarea, precum și să respecte legislația de protecția mediului de către operatorii economici care prestează serviciul public de gospodărire comunală;

3. procedeze la aprobarea programelor și proiectelor pentru dezvoltarea infrastructurii localităților cu respectarea prevederilor privind protecția mediului;

4. promoveze o atitudine corespunzătoare a comunității locale în legătură cu importanța protecției mediului;

5. asigure prin serviciile publice și operatorii economici responsabili, luarea măsurilor de salubrizare a localităților de întreținere și gospodărire a spațiilor verzi, a piețelor și parcurilor publice;

6. conservarea si protejarea spațiilor verzi rurale;

CAPITOLUL III
OBLIGAȚIILE INSTITUȚIILOR PUBLICE, ALE AGENȚILOR ECONOMICI ȘI ALE CELORLALTE PERSOANE JURIDICE, PRECUM ȘI ALE CETĂȚENILOR

Art. 2.1. Instituțiilor publice și persoanelor fizice și juridice le revin următoarele obligații:

1. să întrețină în stare corespunzătoare clădirile pe care le au în proprietate, anexele gospodărești, curțile și împrejmuirile acestora, precum și instalațiile aferente acestora, prin efectuarea lucrărilor de reparații, amenajări și a altor lucrări specifice;
2. să asigure curățarea fațadelor locuințelor și a altor construcții amplasate la frontul străzii, tencuirea și zugrăvirea periodică a acestora, potrivit măsurilor stabilite de consiliile locale;
3. să asigure repararea, spălarea geamurilor și a vitrinelor, înlocuirea celor sparte, întreținerea firmelor și a fațadelor imobilelor pe care le au în proprietate, inclusiv spălarea, curățarea și zugrăvirea periodică a acestora;
4. să asigure curățenia pe terenurile și locurile de depozitare aflate în proprietate, precum și pe căile de acces;
5. să asigure curățenia și igiena în imobilele și incintele deținute sub orice formă, inclusiv prin activități de curățare, dezinsecție și deratizare;
6. să depoziteze corespunzător reziduurile menajere, industriale, agricole, precum și materialele refolosibile, numai în locurile special amenajate sau autorizate de autoritățile administrației publice locale;
7. să mențină curățenia trotuarelor, a părții carosabile, a locurilor publice și a locurilor de parcare pe care le folosesc;
8. să îndepărteze zăpada și gheața de pe trotuarele din dreptul imobilelor pe care le au în proprietate și de pe locurile de parcare pe care le folosesc, potrivit normelor stabilite de consiliile locale;
9. să respecte măsurile stabilite de lege și de reglementările locale pentru asigurarea igienei publice și curățeniei în localități;
10. să asigure curățarea mijloacelor de transport și a utilajelor la intrarea acestora pe drumurile publice;
11. să curețe și să întrețină șanțurile, rigolele și podețele aferente proprietății;
12. să finalizeze construcțiile începute, pe baza autorizațiilor eliberate de primari, în condițiile și în termenele stabilite de acestea;
13. să nu ocupe domeniul public cu vehicule în afara spațiilor marcate expres de administratorul domeniului public.

Art. 2.2. Persoanele fizice și juridice au obligația să asigure îngrijirea clădirilor și a terenurilor aflate în proprietatea sau în folosința lor, a anexelor gospodărești, curților, împrejmuirilor și să păstreze ordinea și curățenia pe străzi, drumuri, în piețe, parcuri și grădini, în celelalte locuri publice, precum și în mijloacele de transport în comun.
Art. 2.3. În cazul nerespectării obligațiilor prevăzute la art. 2.1 lit. d), e), f), h), i) și k) în termenele notificate de primar, de 30 de zile, sau de persoanele împuternicite de acesta, primarul poate aproba executarea de către autoritatea administrației publice locale a acțiunilor de curățare și igienizare. Lucrările se efectuează în numele și pe cheltuiala proprietarilor notificați, în limita fondurilor aprobate anual cu această destinație în bugetul local, cu condiția constituirii dreptului de creanță și a recuperării cheltuielilor de la proprietarii notificați în condițiile legii.
Art. 2.4. În toate cazurile în care proprietarul notificat conform art. 2.3. nu permite accesul în imobilul supus lucrărilor de intervenție în vederea executării acestora de către autoritatea administrației publice locale, primarul solicită autorizarea instanței judecătorești competente, prin ordonanță președințială, dată cu citarea părților. Obligațiile persoanelor fizice și juridice privind protecția mediului:
Art. 3.1. În aplicarea legislației privind protecția mediului, persoanelor fizice și juridice le revin următoarele obligații:
1. depozitarea deșeurilor de orice fel numai pe amplasamentele autorizate în acest sens;
2. să nu ardă miriștile, stuful, tufărișurile sau vegetația ierboasă fără acceptul autorității competente pentru protecția mediului și fără informarea în prealabil a autorităților locale;
3. luarea de măsuri de salubrizare a terenurilor deținute cu orice titlu, neocupate productiv sau funcțional, în special a celor situate de-a lungul căilor de comunicație rutieră;
4. efectuarea remedierilor zonelor în care solul și subsolul au fost afectate;
5. anunțarea autorităților despre situații accidentale care pun în pericol mediul și să acționeze pentru refacerea sa;

6. gestionarea deșeurilor în condiții de protecție a sănătății populației și a mediului;
7. să nu folosească îngrășăminte chimice și produse de protecția plantelor pe suprafețele unde sunt instituite;

8. măsuri speciale de protecție;
9. folosirea în perioada înfloririi plantelor a căror polenizare se face prin insecte, numai acele tratamente cu produse de protecția plantelor care sunt selective față de insectele polenizatoare;
10. să stocheze temporar îngrășămintele chimice și produsele de protecția plantelor numai ambalate și în locuri protejate, bine aerisite;
11. să nu spele obiecte, produse, ambalaje, materiale care pot produce impurificarea apelor de suprafața;
12. să nu deverseze în apele de suprafață și subterane, ape uzate, fecalo-menajere, substanțe periculoase;
13. să nu arunce și să nu depoziteze pe maluri, în albiile râurilor, pâraielor, pârâiașelor și în luciurile de apă a deșeurilor de orice fel;
14. să reducă și să elimine emisiile nocive atmosferei;
15. să mențină suprafața împădurită a fondului forestier, a vegetației forestiere din afara fondului forestier, inclusiv a tufișurilor și pajiștilor existente;
16. să exploateze masa lemnoasă în condițiile legii, precum și să ia măsurile de înlocuire și de completare;
17. să gestioneze corespunzător deșeurile rezultate din exploatarea lemnului;
18. să nu degradeze mediul natural sau amenajat prin depozitări necontrolate de deșeuri de orice fel;
19. să nu aprindă și să folosească focuri deschise, decât în vetre special amenajate și semnalizate;
20. să nu depoziteze gunoiul provenit de la animale pe marginea râurilor, pârâurilor sau domeniul public sau privat;
21. să nu arunce animale în stare de putrefacție în containerele amplasate pentru strângerea gunoiul menajer.

CAPITOLUL IV – SANCȚIUNI
Art. 4. Prezentul capitol reglementează contravențiile privind nerespectarea de către instituțiile publice, agenții economici, alte persoane juridice, precum și cetățeni, a normelor cu privire la întreținerea și păstrarea curățeniei clădirilor, locuințelor, terenurilor, anexelor gospodărești, incintelor, împrejmuirilor acestora, precum și a domeniului public.
Art. 5.1. Constituie contravenție și se sancționează cu amendă de la 100 lei la 200 lei, următoarele fapte:
1. neîntreținerea curățeniei și igienei în locuințe, în anexele gospodărești, în curți și în grădini, precum si pe alte terenuri pe care le dețin, împiedicând prin aceasta conviețuirea în condiții civilizate;
2. neasigurarea, potrivit legii, a lucrărilor de zugrăvire si vopsire a părților exterioare ale clădirilor, neînlocuirea jgheaburilor si burlanelor degradate, precum si neefectuarea altor lucrări de reparații și întreținere la fațada imobilelor, creând astfel un aspect inestetic, zonei respective;
3. nefinalizarea construcțiilor începute, pe baza autorizațiilor eliberate de primari în condițiile și în termenele stabilite de acestea;
4. nerepararea si intretinerea instalatiilor aferente imobilelor;
5. nementinerea curateniei pe trotuare, pe partea carosabila a strazii sau a drumului, pe portiunea din dreptul gospodariei sau a terenului pe care il folosesc;
6. neîndepartarea zapezii si a ghetii de pe trotuarele din dreptul imobilelor in care locuiesc sau pe care le folosesc in alte scopuri;
7. se interzice depozitarea pamantului rezultat din curatirea santului pe marginea carosabila a strazii;
8. neintretinerea permanenta a curateniei santurilor de scurgere a apei pluviale si a podetelor din dreptul locuintelor, respectiv terenurilor pe care le detineti sau administrati;
9. arderea de resturi vegetale si menajere sau de alta natura in curti, pe strazi, pe terenuri apartinand domeniului public sau privat al statului ; cat si pe terenuri proprietate privata;
10. comercializarea si consumul semintelor pe strazi sau in alte locuri publice;
11. necuratirea zapezii si ghetii imediat dupa depunere, de pe portiunea apartinand domeniului public, din dreptul imobilelor pe care le detin sau le administreaza. Zapada sau gheata rezultata se depoziteaza astfel incat sa nu se impiedice circulatia rutiera. In cazul formarii poleiului, trotuarele vor fi presarate cu nisip sau cenusa;
12. utilizarea santurilor de scurgere din fata cladirilor, precum si din apropierea unor surse de apa (pârâuri, luciu apa) pentru evacuarea apelor fecale-menajere si dejectiilor animaliere;
13. depozitarea in santurile de scurgere, pe malurile acestora, pe podete si tuburile de beton aferente a materialelor de constructie sau deseurilor de orice fel;
14. depozitarea pamantului rezultat din curatirea santului pe marginea carosabila a strazii si neaducerea la starea in intiala a cailor publice de acces. Aceleasi obligatii revin societatilor comerciale, pe toata durata functionarii acestora.

Art. 5.2. Constituie contraventie si se sanctioneaza cu amenda de la 200 lei la 1.000 lei, următoarele fapte:

1. aruncarea sau depozitarea pe domeniul public sau privat, precum si in alte locuri publice, a reziduurilor menajere si vegetale, a molozului si altor reziduuri, precum si altor materiale de orice fel;
2. evacuarea reziduurilor si apelor uzate prin maturare, din localuri, magazine sau imobile, pe trotuare, in rigole sau pe carosabil;
3. expunerea prin lipire de afise sau anunturi in alte locuri decat cele special amenajate, precum si scrierea pe cladiri sau monumente, de cuvinte obscene, lozinci de orice fel sau desenarea de insemne de orice natura;
4. distrugerea si deteriorarea prin lovire sau incendiere a indicatoarelor de circulatie, cabinelor telefonice, refugiilor de calatori, statiilor de calatori si alte asemenea dotari amplasate pe domeniul public - persoana contravenienta va fi obligata la repararea integrala a prejudiciului cauzat, pe cheltuiala proprie;
5. mentinerea de firme sau reclame deteriorate sau inestetice pe fatadele sau acoperisurile imobilelor;
6. executarea de reparatii auto, mecanice si de tinichigerie pe domeniul public (carosabilul strazilor, trotuare, zone verzi), precum si patarea acestora cu combustibil, lubrifianti, vopsele, etc;
7. neluarea de către persoanele fizice și juridice a măsurilor de împrejmuire și salubrizare a terenurilor pe care le dețin în calitate de proprietar sau administrator;
8. neîncheierea de către persoanele fizice și juridice a contractului de preluare și transport a reziduurilor menajere cu societatea de salubrizare.

Art. 6.1. Contravenții privind nerespectarea de către persoanele fizice a normelor privind creșterea și deținerea de animale și păsări, altele decât cele de agrement, precum și circulația animalelor pe raza comunei Carcaliu.
Art. 6.2. Constituie contravenții și se sancționează cu amendă de la 100 lei la 150 lei, următoarele fapte:
1. neevacuarea ritmică a reziduurilor animalelor, creând astfel disconfort vecinilor. Reziduurile animalelor vor fi depozitate astfel încât să nu creeze disconfort vecinilor;
2. circulația animalelor nesupravegheate pe drumurile publice și pășunatul nesupravegheat pe marginea drumului public.

Art. 7.1. Contravenții privind nerespectarea de către agenții economici, instituții, regiilor autonome a normelor privind buna gospodărire și menținere a esteticii comunei.

Art. 7.2. Constituie contravenție și se sancționează cu amendă de la 200 lei la 300 lei, următoarele fapte:

1. neasigurarea curățirii geamurilor și vitrinelor, neînlocuirea celor sparte, neîntreținerea firmelor și fațadelor clădirilor magazinelor, chioșcurilor unde își desfășoara activitatea;
2. neamplasarea de către agenții economici la fiecare intrare din stradă la punctele de lucru sau sediul unde își desfășoara activitatea, a unui coș pentru ambalaje;
3. neluarea de către instituțiile de cultură sau instituțiile care au compartimente cu atribuții în administrarea statuilor, grupurilor statuare, monumentelor, a măsurilor de evitare a degradărilor acestora, precum și neînlăturarea de pe acestea a înscrisurilor și însemnelor de orice fel;
4. nepăstrarea curațeniei la locurile de depozitare a reziduurilor menajere;
5. neincinerarea deșeurilor periculoase rezultate din activitatea sanitară a cabinetelor medicale individuale de pe teritoriul comunei Carcaliu;
6. neasigurarea igienei în imobilele și incintele, sub orice formă, prin activități de curățare, dezinfecție și deratizare;
7. nedepozitarea corespunzătoare a rezidurilor menajere, industriale, agricole, precum și materialele refolosibile;
8. neefectuarea și nemenținerea curățeniei trotuarelor, a părții carosabile, a străzii sau a drumului, a locurilor de parcare pe care le folosesc și să îndepărteze zăpada și gheața de pe trotuarele din dreptul imobilelor și incintelor în care își desfășoara activitatea, pentru asigurarea igienei publice și curățeniei în localitate;
9. necurățarea mijloacelor de transport și a utilajelor la intrarea pe drumurile publice;
10. nemenținerea în stare perfectă de funcționare rețeaua de iluminat public și stradal, verticalitatea stâlpilor de curent electric și telefoane;
11. folosirea domeniului public pentru staționare de mijloace de transport, remorci, utilaje, etc, care afectează traficul rutier și stradal;
12. se interzice utilizarea șanturilor de scurgere din fața clădirilor, precum și din apropierea unor surse de apă (pârâuri, luciu apă) pentru evacuarea apelor fecale-menajere și dejecțiilor animaliere;
13. se interzice depozitarea în șanțurile de scurgere, pe malurile acestora, pe podețe și tuburile de beton/plastic aferente a materialelor de construcție sau deșeurilor de orice fel;
14. se interzice depozitarea pământului rezultat din curățirea șanțului pe marginea carosabilă a străzii și neaducerea la starea ințiala a căilor publice de acces;
15. aruncarea animalelor aflate în stare de putrefacție în containerele amplasate pentru strângerea gunoiului menajer;
16. aruncarea sau plasarea deșeurilor în alte locuri, decât cele special amenajate în acest scop.

Art. 8.1. Contravenții privind nerespectarea de către societatea de salubrizare a normelor privind colectarea reziduurilor menajere.
Art. 8.2. Constituie contraventie si se sanctioneaza cu amenda de la 200 lei la 500 lei, următoarele fapte:

1. necolectarea reziduurilor menajere conform frecvenței și în zilele programate prevăzute în graficul de colectare, manipularea necorespunzătoare a recipienților de colectare de către angajat provocând deteriorarea acestora, precum și nesalubrizarea spațiilor pe care sunt amplasate;
2. neluarea măsurilor de acoperire și etanseizare a autovehiculelor de transport a reziduurilor menajere fără a fi luate măsurile de spălare și dezinfecție a utilajelor de colectare și transport a reziduurilor menajere.

Art. 9.1. Contravenții privind nerespectarea de către regiile autonome și societățile comerciale a normelor privind executarea lucrărilor de construcții, reparații și demolări la clădiri, a lucrărilor de reparații și intervenții pe carosabilul străzii.
Art. 9.2. Constituie contravenție și se sancționează cu amendă de la 1.000 lei la 2.000 lei, următoarele fapte:

1. neîmprejmuirea incintelor de construcții sau reparații a șantierului lucrărilor în execuție și neluarea măsurilor de salubrizare și întreținere a curățeniei în jurul împrejmuirilor;
2. nesalubrizarea în aceeași zi a suprafețelor de carosabil sau trotuar pe care se execută lucrări de construcții ori reparații a acestora și intervenții la gospodărirea subterană;

3. modificarea, spargerea sau desființarea căilor de comunicație publică de interes local fără autorizația prealabilă dată de organele competente, precum și nerespectarea termenelor și condițiilor de execuție din autorizatie;
4. se exceptează de la autorizarea prealabilă închiderea, ocuparea temporară a căilor de comunicație publică în vederea remedierii avariilor la instalațiile subterane sau înlăturarea incendiilor, respectiv a urmărilor fenomenelor meteorologice periculoase în cazul în care termenul de remediere a avariilor este mai mare de 48 de ore, executanții lucrărilor au obligația de a obține autorizație, urmând a respecta termenele și condițiile de execuție prevăzute în această autorizație, remedierea avariei, după care terenul afectat trebuie adus la starea inițială. În cazul nerespectării celor menționate mai sus urmează a se imputa contravaloarea lucrărilor celui care avea obligația să o facă;
5. neînștiințarea serviciilor de specialitate din cadrul Primăriei comunei Carcaliu despre lucrările de construcție de orice fel de unde rezultă pământ, moloz sau alte asemenea reziduuri, în vederea stabilirii traseelor pentru transportul și depozitarea acestora;
6. neasigurarea curățeniei autovehiculelor de noroi sau alte reziduuri pentru a nu murdării căile publice, înainte de ieșirea acestora din zona construibilă sau alte asemenea locuri;
7. neasigurarea curățeniei căilor publice din zona de construcții inclusiv a părților din calea publică care sunt cuprinse în incinta acesteia;
8. închiderea și ocuparea străzilor fără autorizație în vederea executării de construcții de orice fel;
9. neinstalarea și nemenținerea în loc vizibil unde se efectueaza lucrarile, până la închiderea șantierului, a unui panou în care să se indice denumirea, sediul și nr. de telefon al proiectantului, beneficiarului și numele șefului punctului de lucru;
10. construcțiile executate fără autorizație de construire pe terenuri aparținând domeniului public sau privat al statului, cât și construcțiile, lucrările și amenajările cu caracter provizoriu executate pe terenuri aparținând domeniului public sau privat al comunei vor putea fi desființate pe cale administrativă de autoritatea administrației publice de pe raza unității administrativ-teritoriale unde se află construcția, fără emiterea unei autorizații de desființare, fără sesizarea instanțelor judecătorești și pe cheltuiala contravenientului. Procedura se poate declanșa din oficiu de autoritatea administrației publice de pe raza unității administrativ-teritoriale și va putea trece de îndată la desființarea construcțiilor executate fără autorizație de construire.

Art. 10.1. Contravenții privind nerespectarea de către cetățeni, societăți comerciale, regii autonome, organizații și instituții a normelor cu privire la întreținerea și păstrarea curățeniei scuarurilor, zonelor verzi, clădirilor, locuințelor, anexelor gospodărești, arterelor de circulație, cimitirelor și locurilor publice precum și a împrejmuirilor acestora.
Art. 10.2. Constituie contravenție și se sancționează cu amendă de la 100 lei la 200 lei, următoarele fapte:

1. tăierea, ruperea ori scoaterea din rădăcini de arbori, arbuști ori lăstari cu sau fără ridicarea acestora, fără înștiințarea primăriei și fără aprobarea reprezentanților ocolului silvic;
2. însușirea de arbori doborâți de fenomene naturale sau de arbori care au fost tăiați sau scoși din rădăcini fără aprobarea reprezentanților ocolului silvic și al primăriei Carcaliu;
3. staționarea autovehiculelor de orice fel pe zonele verzi sau pe trotuare;
4. pășunatul pe zonele verzi ale comunei Carcaliu;
5. distrugerea zonelor verzi prin rupere, călcare, tăiere sau prin orice alte mijloace;
6. împrăștierea, aruncarea sau folosirea de substanțe chimice pe terenurile agricole cât și în pădurile care aparțin comunei Carcaliu fără asigurarea măsurilor de protecție a faunei.

Art. 11. Constituie contravenție și se sancționează cu amendă de la 1.000 lei - 2.500 lei, următoarele fapte:

1. degradarea sau murdărirea monumentelor eroilor, troițelor, a monumentelor din cimitire, a clădirilor instituțiilor publice (primărie, cămine culturale, cabinete medicale, centre multifuncționale, școli) și din alte locuri publice amplasate pe raza comunei Carcaliu.

Art. 12.1. Contravențiile privind nerespectarea de către persoanele fizice și juridice a normelor privind desfășurarea corespunzătoare a activităților în piețele, târgurile și oboarele de pe raza comunei Carcaliu.
Art. 12.2. Constituie contravenție și se sancționează cu amendă de la 250 lei la 350 lei, următoarele fapte:

1. comercializarea produselor de origine animalieră în afara spațiilor special amenajate;
2. sacrificarea animalelor destinate vânzării în afara locurilor special amenajate cu respectarea strictă a normelor sanitar-veterinare. Este interzisă cu desavârșire sacrificarea animalelor în spațiile deschise sau în alte locuri publice.
3. comercializarea neautorizată a băuturilor alcoolice, precum și consumarea acestora în alte locuri decât cele special amenajate;
4. vânzarea ambulantă de preparate alimentare calde sau reci în locuri improprii de vânzare;
5. comercializarea substanțelor toxice și inflamabile, precum și utilizarea artificiilor și petardelor în locuri publice.

Art. 13. Constituie contravenție și se sancționează cu amendă de la 500 lei la 1.000 lei, următoarele fapte:

1. amplasarea sau depozitarea pe domeniul public, a bunurilor materiale de orice fel, ca utilaje, ambalaje, tonete, chioșcuri, mese, construcții metalice, materiale de construcții de orice fel, caroserii de autovehicule, autovehicule, degradate, avariate, dezmembrate, parțial sau total, cu sau fără numere de înmatriculare, a gunoiului provenit de la animale și altele chiar dacă nu au fost stipulate în prezentul Regulament.
Art. 14.1. Contravenții la normele privind transportul de mărfuri și persoane pe raza comunei Carcaliu.

Art. 14.2. Constituie contravenție și se sancționează cu amendă următoarele fapte:
1. punerea în circulație a vehiculelor de orice fel care sunt deteriorate, nu îndeplinesc condițiile de curățenie și igienă, poluează atmosfera sau au scurgeri de ulei, carburanți - sancțiuni contravenționale: 300 lei–600 lei;
2. neasigurarea curățeniei și neigienizării mijloacelor de transport de persoane de către cei ce le dețin sau le folosesc, pe tot timpul în care acestea sunt în circulație - sancțiuni contravenționale: 100 lei-200 lei;
3. încărcarea și etanșarea necorespunzătoare a autovehiculelor ce efectuează transportul diferitelor materiale pentru a preîntâmpina împrăștierea lor, în timpul transportului și murdărirea sau degradarea căilor publice - sancțiuni contravenționale: 400 lei-800 lei;

4. neasigurarea curățirii căilor publice după efectuarea operațiilor de încărcare sau descărcare a mijloacelor de transport - sancțiuni contravenționale: 300 lei-600 lei.
Art. 15. Constituie contravenție și se sancționează cu amendă următoarele fapte:

1. transportul de materiale inflamabile explozibile în mod necorespunzător - sancțiuni contravenționale: 300 lei- 400 lei.
Art. 16.1. Contravenții privind nerespectarea de către persoanele fizice și juridice a normelor cu privire la protejarea mediului înconjurător.
Art. 16.2. Constituie contravenție și se sancționează cu amendă de la 100 lei - 200 lei următoarele fapte:

1. depozitarea în șanțurile de scurgere a apelor pluviale, pe malurile acestora, pe podețele și tuburile de beton aferente acestora, a materialelor sau deșeurilor de orice fel;
2. utilizarea șanțurilor din fața clădirilor pentru evacuarile ori scurgerile de ape fecalo-menajere sau cu conținut periculos;
3. parcarea mașinilor sau utilajelor de orice fel în zona de protecție a șanțurilor dacă acestea ar putea duce la deteriorarea sau funcționarea necorespunzătoare a șanțurilor;
4. neîntreținerea permanentă a curățeniei șanțurilor de scurgere a apelor pluviale, a podețelor și tuburilor de beton/plastic, aferente acestora pe întreaga lungime aferentă proprietății, în vederea evitării inundațiilor ori a stagnării apelor.

Art. 17.1. Contravenții la normele privind protecția mediului
Art. 17.2. Constituie contravenție și se sancționează cu amendă la 250 lei la 2.500 lei pentru persoanele fizice și persoanele juridice a următoarele fapte:

1. arderea miriștilor, stufului, tufărișurilor sau vegetației ierboase fără acceptul autorității competente pentru protecția mediului și fără informarea în prealabil a autorităților publice locale;
2. aprinderea și folosirea focurilor deschise, decât în vetre special amenajate și semnalizate;
3. aruncarea și depozitarea pe malurile, în albiile râurilor, pâraielor, pârâiașelor și în luciurile de apă a deșeurilor de orice fel, inclusiv gunoiul de grajd;
4. deversarea în apele de suprafață și subterane, ape uzate, fecalo-menajere, substanțe periculoase;
5. folosirea îngrășămintelor chimice și produselor de protecția plantelor în zonele sau pe suprafețele unde sunt instituite măsuri speciale de protecție;
6. folosirea în perioada înfloririi a plantelor a căror polenizare se face prin insecte, numai acele tratamente cu produse de protecția plantelor care sunt selective față de insectele polenizatoare;
7. spălarea obiectelor, produselor, ambalajelor, materiale care pot produce impurificarea apelor de suprafață.

CAPITOLUL V – DISPOZIȚII FINALE
Art. 18. În cazul în care contravenientul nu respectă obligația de a înlătura situația creată prin săvârșirea contravenției, ca de exemplu, de evacuare a materialelor de demolare a construcțiilor, de remediere a degradărilor produse, etc., organul constatator poate aplica în mod repetat, după fiecare somație, o nouă amenda pentru contravenția săvârșită. Agentul constatator stabilește amenda în cuprinsul procesului-verbal de constatare a contravenției. În cazul în care contravenientul nu a achitat amenda în termen de 30 de zile de la rămânerea definitivă a sancțiunii și nu există posibilitatea executării silite, organul din care face parte agentul constatator va sesiza instanța de judecată pe a cărui rază teritorială s-a săvârșit contravenția, în vederea înlocuirii amenzii cu sancțiunea obligării contravenientului la prestarea unei activității în folosul comunității, ținându-se seama de partea din amendă care a fost achitată
Art. 19. Constatarea și sancționarea contravențiilor săvârșite în prezenta hotărâre se face de către:

· primar și viceprimar;
· salariații primăriei anume împuterniciți prin dispoziții ale primarului comunei Carcaliu;

Art. 20. Pagubele pricinuite prin săvârșirea contravențiilor se recuperează în modul următor:

1. situația în care există tarif de evaluare a pagubelor, agentul constatator, dacă are dreptul să aplice sancțiunea, stabilește și despăgubirea pe bază de tarif, făcând mențiunea corespunzătoare în procesul-verbal;
2. dacă nu există tarif de evaluare a pagubei, partea vătămată își va putea valorifica pretențiile conform legislației civile în vigoare.

Art. 21. Sunt supuse confiscării bunurile care au servit la săvârșirea contravenției.
Art. 22. Împortriva procesului verbal de contravenție și de aplicare a sancțiunii, contravenienții pot face plângere, în termenul legal, la Judecătoria Macin, anexând procesul verbal de constatare a contravenției.
Art. 23. Achitarea pe loc sau în termen de cel mult 15 zile de la data încheierii procesului verbal,ori, după caz, de la data comunicării acestuia, a jumătate din minimul amenzii.
Art. 24. Procedura constatării contravențiilor și aplicarea acestora se completează cu prevederile OG nr. 2/2001 privind regimul juridic al contravențiilor.
Art. 25. Prezentul regulament se va aduce la cunoștința cetățenilor comunei Carcaliu prin afișare la avizier și pe site-ul primăriei comunei Carcaliu.

          Inițiator proiect de hotărâre                                                        Avizat pentru legalitate,

         Primarul comunei Carcaliu,                                      Secretarul general al comunei Carcaliu

            Grigore-Grișa PANAIT

                                            Roberto-Ilio BELOTO

